CELEX: C2007/020/58
Language: sk
Date: 2007-01-27 00:00:00
Title: Vec F-137/06: Žaloba podaná 27. novembra 2006 – Chassagne/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/39
            
         Žaloba podaná 27. novembra 2006 – Chassagne/Komisia
   (Vec F-137/06)
   (2007/C 20/59)
   Jazyk konania: francúzština
   Účastníci konania
   
      Žalobca: Olivier Chassagne (Brusel, Belgicko) (v zastúpení: S. Rodrigues a C. Bernard-Glanz)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť odmietnutie menovacieho orgánu vydať výslovné rozhodnutie o stanovení dátumu nástupu žalobcu do služby, tak ako implicitne vyplýva z rozhodnutia menovacieho orgánu zo 14. januára 2006,
            
         
               —
            
            
               zrušiť, v prípade potreby, rozhodnutie menovacieho orgánu o zamietnutí sťažnosti žalobcu,
            
         
               —
            
            
               oznámiť menovaciemu orgánu účinky, ktoré má zrušenie napadnutých rozhodnutí, a to najmä to, že menovací orgán má vydať výslovné rozhodnutie, ktorým uzná, že deň 1. júla 2002 je dňom nástupu do služby v zmysle článku 12 písm. d) Protokolu o výsadách a imunitách Európskych spoločenstiev,
            
         
               —
            
            
               zaviazať menovací orgán, aby žalobcovi zaplatil i) sumu 9 523,26 eur ako náhradu majetkovej ujmy, vrátane úrokov z omeškania v zákonnej výške odo dňa splatnosti; a ii) sumu 5 000 eur ako náhradu nemajetkovej ujmy, vrátane úrokov z omeškania v zákonnej výške odo dňa splatnosti,
            
         
               —
            
            
               odložil rozhodovanie o časti majetkovej ujmy, ktorej výška ešte nemôže byť určená, a ktorá predstavuje trovy konania, ktoré žalobcovi vznikli od 18. apríla 2006 a ďalej narastajú v dôsledku sporu s belgickou daňovou správou pred belgickými vnútroštátnymi súdmi, pokiaľ ide o stanovenie dňa jeho nástupu do služby,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca na podporu svojej žaloby uvádza nasledujúce žalobné dôvody:
   
               —
            
            
               porušenie článku 18 Protokolu o výsadách a imunitách Európskych spoločenstiev,
            
         
               —
            
            
               porušenie článku 26 Služobného poriadku, zásady správneho úradného postupu a povinnosti starostlivosti,
            
         
               —
            
            
               porušenie zásady legitímnej dôvery a zjavne nesprávne posúdenie.